Lisäpöytäkirja Euroopan talousyhteisön ja Sveitsin valaliiton väliseen sopimukseen Helleenien tasavallan yhteisöön liittymisen vuoksi



Virallinen lehti nro L 357 , 30/12/1980 s. 0131 - 0154

Suomenk. erityispainos Alue 2 Nide 3 s. 0047

Ruotsink. erityispainos Alue 2 Nide 3 s. 0047

Kreikank. erityispainos: Luku 11 Nide 23 s. 0241

Espanjank. erityispainos: Luku 11 Nide 13 s. 0229

Portugalink. erityispainos: Luku 11 Nide 13 s. 0229



LISÄPÖYTÄKIRJA Euroopan talousyhteisön ja Sveitsin valaliiton väliseen sopimukseen Helleenien tasavallan yhteisöön liittymisen vuoksi EUROOPAN TALOUSYHTEISÖ yhdeltä puolen, ja SVEITSIN VALALIITTO toiselta puolen, jotka OTTAVAT HUOMIOON Helleenien tasavallan liittymisen Euroopan yhteisöihin 1 päivänä tammikuuta 1981, OTTAVAT HUOMIOON Brysselissä 22 päivänä heinäkuuta 1972 allekirjoitetun Euroopan talousyhteisön ja Sveitsin valaliiton välisen sopimuksen, jäljempänä "sopimus", ja OVAT PÄÄTTÄNEET yhteisellä sopimuksella määritellä sopimusta koskevat mukautukset ja siirtymätoimenpiteet Helleenien tasavallan Euroopan talousyhteisöön liittymisen vuoksi, TEHDÄ TÄMÄN PÖYTÄKIRJAN: OSASTO Mukautukset 1 artikla Sopimusteksti laaditaan kreikan kielellä ja tämä teksti on yhtä todistusvoimainen kuin alkuperäiset tekstit. Sekakomitea hyväksyy kreikankielisen tekstin. 2 artikla 1. Helleenien tasavalta soveltaa sopimuksen pöytäkirjassa N:o 1 olevan 1 artiklan 3 kohdan taulukossa vahvistettuja määräyksiä kaikkiin yhteisen tullitariffin 48 ja 49 ryhmään kuuluviin Sveitsin alkuperätuotteisiin, joita ei ole lueteltu liitteessä I. 2. Sveitsi soveltaa sopimuksen pöytäkirjassa N:o 1 olevan 5 artiklan 1 ja 2 kohdan määräyksiä kaikkiin näiden kohtien soveltamisalaan kuuluviin Kreikasta tuleviin tuotteisiin. II OSASTO Siirtymätoimenpiteet 3 artikla Liitteessä I tarkoitettujen tuotteiden osalta Helleenien tasavalta poistaa asteittain Sveitsin alkuperätuotteisiin sovellettavat tuontitullit seuraavan aikataulun mukaisesti: - 1 päivänä tammikuuta 1981 jokainen tulli alennetaan 90 prosenttiin perustullista, - 1 päivänä tammikuuta 1982 jokainen tulli alennetaan 80 prosenttiin perustullista, - muut neljä alennusta, joista jokainen on 20 prosenttia, tehdään: - 1 päivänä tammikuuta 1983, - 1 päivänä tammikuuta 1984, - 1 päivänä tammikuuta 1985, - 1 päivänä tammikuuta 1986. 4 artikla 1. Liitteessä I tarkoitettujen tuotteiden perustullina, josta 3 artiklassa säädetyt peräkkäiset alennukset jokaisen tuotteen osalta lasketaan, on Helleenien tasavallan Sveitsiin nähden tosiasiallisesti soveltama tulli 1 päivänä heinäkuuta 1980. 2. Kuitenkin yhteisen tullitariffin nimikkeeseen 36.06 kuuluvien tulitikkujen perustulli on 17,2 prosenttia tavaran arvosta. 5 artikla 1. Liitteessä I tarkoitettujen tuotteiden osalta Helleenien tasavalta poistaa asteittain Sveitsin alkuperätuotteisiin sovellettavat vaikutukseltaan tuontitulleja vastaavat maksut seuraavan aikataulun mukaisesti: - 1 päivänä tammikuuta 1981 jokainen tulli alennetaan 90 prosenttiin perustullista, - 1 päivänä tammikuuta 1982 jokainen tulli alennetaan 80 prosenttiin perustullista, - muut neljä alennusta, joista jokainen on 20 prosenttia, tehdään: - 1 päivänä tammikuuta 1983, - 1 päivänä tammikuuta 1984, - 1 päivänä tammikuuta 1985, - 1 päivänä tammikuuta 1986. 2. Jokaisen tuotteen osalta perustullina, josta 1 kohdassa määrätyt peräkkäiset alennukset on tehtävä, on tulli, jota Helleenien tasavalta nykyiseen yhteisöön soveltaa 31 päivänä joulukuuta 1980. 3. Kaikki Kreikan ja Sveitsin välisessä kaupassa 1 päivän tammikuuta 1979 jälkeen käyttöön otetut vaikutukseltaan tuontitullia vastaavat maksut poistetaan 1 päivänä tammikuuta 1981. 6 artikla Jos Helleenien tasavalta jättää kokonaan tai osittain kantamatta nykyisestä yhteisöstä tuotavien tuotteiden tullit tai vaikutukseltaan vastaavat maksut aikaisemmin kuin vahvistetussa aikataulussa määrätään, se jättää myös kantamatta Sveitsin alkuperätuotteisiin sovellettavat tullit tai vaikutukseltaan vastaavat maksut tai alentaa niitä saman prosenttimäärän. 7 artikla 1. Muuttuvaa maksuosaa, jota Helleenien tasavalta voi soveltaa sopimuksen pöytäkirjan N:o 2 taulukossa I tarkoitettuihin Sveitsin alkuperätuotteisiin mainitun pöytäkirjan 1 artiklan määräysten mukaisesti, mukautetaan nykyisen yhteisön ja Kreikan välisessä kaupassa sovellettavalla tasausmaksulla. 2. Sekä sopimuksen pöytäkirjan N:o 2 taulukossa I että tämän pöytäkirjan liitteessä I tarkoitettujen tuotteiden osalta Helleenien tasavalta poistaa 3 artiklassa vahvistetun aikataulun mukaisesti: - kiinteän maksuosan, jota Helleenien tasavallan on sovellettava liittymisen aikana, ja - pöytäkirjan N:o 2 taulukon I viimeisestä sarakkeesta ilmenevän tullin (muu kuin muuttuva maksuosa) välisen erotuksen. 8 artikla 1. Helleenien tasavalta voi soveltaa edelleen 31 päivään joulukuuta asti määrällisiä rajoituksia liitteessä II tarkoitettuihin Sveitsin alkuperätuotteisiin. 2. Edellä 1 kohdassa tarkoitettuja rajoituksia sovelletaan yleisinä kiintiöinä, jotka avataan myös Itävallan, Suomen, Islannin, Norjan ja Ruotsin alkuperätuotteiden tuonnille. Vuoden 1981 yleiset kiintiöt on lueteltu liitteessä II. 3. Edellä 2 kohdassa tarkoitettuja kiintiöitä korotetaan asteittain vähintään 25 prosenttia kunkin vuoden alussa, jos kiintiöt ilmaistaan laskentayksikköinä, ja 20 prosenttia kunkin vuoden alussa, jos kiintiöt ilmaistaan paljoutena. Korotus lisätään jokaiseen kiintiöön ja seuraava korotus lasketaan saadun kokonaismäärän perusteella. Kun kiintiö koskee samanaikaisesti sekä paljoutta että arvoa, paljoutta koskevaa kiintiötä korotetaan vähintään 20 prosenttia kunakin vuonna ja arvoa koskevaa kiintiötä vähintään 25 prosenttia kunakin vuonna, ja seuraavat kiintiöt lasketaan kunakin vuonna edellisen vuoden korotetun kiintiön perusteella. Linja-autojen ja muiden yhteisen tullitariffin alanimikkeeseen 87.02:sta A I kuuluvien moottoriajoneuvojen paljoutta koskevaa kiintiötä nostetaan kuitenkin 15 prosenttia kunakin vuonna ja arvoa koskevaa kiintiötä 20 prosenttia kunakin vuonna. 4. Jos todetaan, että jonkin liitteessä II tarkoitetun tuotteen tuonti Kreikkaan on ollut kahtena peräkkäisenä vuonna vähemmän kuin 90 prosenttia kiintiöstä, Helleenien tasavalta vapauttaa kyseisen Sveitsin ja 2 kohdassa mainittujen maiden alkuperätuotteen tuonnin, jos tuote on tuolloin vapautettu nykyiseen yhteisöön nähden. 5. Jos Helleenien tasavalta vapauttaa jonkin liitteessä II tarkoitetun nykyisestä yhteisöstä tuotavan tuotteen tuonnin tai jos se korottaa jotakin nykyiseen yhteisöön sovellettavaa kiintiötä vähimmäismäärää korkeammaksi, se vapauttaa myös tämän Sveitsin alkuperätuotteen tuonnin tai korottaa suhteellisesti yleistä kiintiötä. 6. Liitteessä II tarkoitettujen Sveitsin alkuperätuotteiden tuontilupien osalta Helleenien tasavalta soveltaa samoja sääntöjä ja hallinnollisia menettelyjä kuin tuotaessa nykyisen yhteisön alkuperätuotteita, lukuun ottamatta yhteisen tullitariffin nimikkeisiin 31.02, 31.03 ja alanimikkeisiin 31.05 A I, II ja IV kuuluville lannoitteille avattua kiintiötä, johon Helleenien tasavalta voi soveltaa sääntöjä ja menettelyjä, jotka vastaavat yksinoikeudella harjoitettavan kaupan pitämistä. 9 artikla 1. Kreikassa 31 päivänä joulukuuta 1980 voimassa olevat tuontitalletukset ja käteismaksut, jotka koskevat Sveitsin alkuperätuotteiden tuontia, poistetaan asteittain kolmen vuoden aikana 1 päivästä tammikuuta 1981. Tuontitalletukset ja käteismaksut poistetaan seuraavan aikataulun mukaisesti: - 1 päivänä tammikuuta 1981: 25 prosenttia, - 1 päivänä tammikuuta 1982: 25 prosenttia, - 1 päivänä tammikuuta 1983: 25 prosenttia, - 1 päivänä tammikuuta 1984: 25 prosenttia. 2. Jos Helleenien tasavalta vähentää nykyisen yhteisön osalta tuontitalletusten tai käteismaksujen määrää nopeammin kuin 1 kohdassa vahvistetussa aikataulussa määrätään, se myöntää saman vähennyksen Sveitsin alkuperätuotteiden tuonnille. III OSASTO Yleiset säännökset ja loppusäännökset 10 artikla Sekakomitea päättää kaikista muutoksista alkuperäsääntöihin, jotka ovat tarpeen Helleenien tasavallan Euroopan yhteisöihin liittymisen vuoksi. 11 artikla Tämän pöytäkirjan liitteet ovat sen erottamaton osa. Tämä pöytäkirja on sopimuksen erottamaton osa. 12 artikla Tämä pöytäkirja hyväksytään sopimuspuolten omien menettelyjen mukaisesti. Se tulee voimaan 1 päivänä tammikuuta 1981 jos sopimuspuolet ovat ennen mainittua päivää ilmoittaneet toisilleen tätä varten tarvittavien menettelyjen täyttämisestä. Mainitun päivän jälkeen pöytäkirja tulee voimaan sitä päivää seuraavan toisen kuukauden ensimmäisenä päivänä, jona tämä ilmoitus on tehty. 13 artikla Tämä pöytäkirja on laadittu kahtena kappaleena saksan, englannin, tanskan, ranskan, kreikan, italian ja hollannin kielellä kaikkien näiden tekstien ollessa yhtä todistusvoimaisia. >VIITTAUS KAAVIOON> >VIITTAUS KAAVIOON> LIITE I 4 artiklassa säädetty luettelo >TAULUKON PAIKKA> LIITE II >TAULUKON PAIKKA>